stanford-oval/wikipedia huggingface dataset:
ไรอัน คราเฟินแบร์ค
แหล่งข้อมูลอื่น

Ryan Gravenberch at the FC Bayern Munich website
Ryan Gravenberch เก็บถาวร 2023-08-14 ที่ เวย์แบ็กแมชชีน at the Bundesliga website
ข้อมูลของ ไรอัน คราเฟินแบร์ค ที่ ซ็อกเกอร์เวย์
Career stats - Voetbal International
UEFA Youth League Profile
| ด ค กผู้เล่นชุดปัจจุบันของสโมสรฟุตบอลลิเวอร์พูล  |
| --- | --- |
 1 อาลีซง  2 โกเมซ  3 เอ็นโด  4 ฟัน ไดก์ (กัปตัน)  5 โกนาเต  7 ดิอัซ  8 โซโบสลอยี  9 นุญเญซ  10 มัก อาลิสเตร์  11 เศาะลาห์  14 กีเอซา  17 โจนส์  18 คักโป  19 เอลเลียต  20 ฌอตา  21 ซีมีกัส  26 รอเบิร์ตสัน  28 การ์วัลยู  38 คราเฟินแบร์ค  43 บัยเชติช  46 อาร์. วิลเลียมส์  47 ฟิลลิปส์  62 เคลลิเฮอร์  66 อเล็กซานเดอร์-อาร์โนลด์  84 แบรดลีย์  ผู้จัดการ: สล็อต
สัญลักษณ์การจัดประเภทตัวเรือของไทย

สัญลักษณ์การจัดประเภทตัวเรือของเรือหลวงจักรีนฤเบศรคือ CVH-911
สัญลักษณ์การจัดประเภทตัวเรือของไทย คือสัญลักษณ์ในการจัดประเภทของเรือ (บางครั้งถูกเรียกว่า รหัสตัวเรือ หรือ หมายเลขตัวเรือ) ของกองทัพเรือไทย มีลักษณะะคล้ายคลึงกับสัญลักษณ์การจัดประเภทตัวเรือของกองทัพเรือสหรัฐ เพื่อระบุเรือตามประเภทของเรือและภารกิจย่อยของเรือประเภทนั้น ๆ ซึ่งนอกจากนี้ระบบนี้ยังคล้ายคลึงกับระบบหมายเลขชายธงที่ราชนาวีอังกฤษและกองทัพเรือในยุโรปและประเทศอื่น ๆ ในเครือจักรภพใช้งาน
ประวัติ

สัญลักษณ์การจัดประเภทตัวเรือของไทย มีการใช้งานมาอย่างไม่เป็นทางการมาก่อนหน้านี้แล้วตามหลักนิยมของกองทัพเรือไทยที่ใช้การจัดกำลังตามแบบของกองทัพเรือสหรัฐ โดยยึดหลักตามแนวทางของหนังสือ Jane's Fighting Ships ต่อมาในปี พ.ศ. 2541 ได้มีการกำหนดประเภทของเรือในกองทัพเรือขึ้นโดยคณะทำงานพิจารณาและจัดทำเอกสารอ้างอิงของกองทัพเรือด้านยุทธการ กิจการพลเรือน และการสรรพาวุธ
จากนั้นได้มีการกำหนดขึ้นตามระเบียบกองทัพเรือ ว่าด้วยการแบ่งประเภทของเรือหลวง พ.ศ. 2555 ซึ่งกำหนดมาเพื่อให้ครอบคลุมเรือทุกประเภทที่มีการใช้งานอยู่หรือมีแผนจะจัดหามาใช้งานในอนาคตของกองทัพเรือ โดยมีการระบุสัญลักษณ์การจัดประเภทตัวเรือไว้ในส่วนของภาคผนวกส่วนของอักษรย่อภาษาอังกฤษ รวมถึงให้ยกเลิกระเบียบกองทัพเรือว่าด้วยการแบ่งประเภทของเรือหลวง พ.ศ. 2541 ซึ่งในส่วนของตัวระเบียบที่ประกาศใช้นั้น มีเพียงการกำหนดประเภทและชื่อประเภทเรือรวมถึงเรือภายในแต่ละประเภท ไม่ได้มีการกำหนดอักษรย่อหรือสัญลักษณ์การจัดประเภทภาษาอังกฤษเป็นการเฉพาะบนส่วนของระเบียบ แต่มีระบุอยู่ในส่วนของภาคผนวก และให้อำนาจกรมยุทธการทหารเรือเป็นผู้พิจารณาในการเปลี่ยนแปลงหรือเพิ่มลดประเภทของเรือ รวมถึงอักษรย่อทั้งภาษาไทย และภาษาอังกฤษที่ใช้ตามระบบสัญลักษณ์การจัดประเภทตัวเรือ
สำหรับการใช้งานสัญลักษณ์การจัดประเภทตัวเรือนอกเหนือไปจากที่ระบุไว้ในระเบียบฯ พ.ศ. 2555 โดยอ้างอิงตามสัญลักษณ์การจัดประเภทตัวเรือของกองทัพเรือสหรัฐ โดยมีการใช้งานและเผยแพร่โดยทั้งกองทัพเรือเอง และส่วนราชการที่เกี่ยวข้องทั้งในประเทศและต่างประเทศ เช่น ในเรือฟริเกตชุดเรือหลวงนเรศวร และเรือฟริเกตชุดเรือหลวงภูมิพลอดุลยเดช
รหัสการจัดประเภทตัวเรือ > เรือช่วยรบ

เรือช่วยรบของกองทัพเรือไทย แบ่งออกเป็น 8 ประเภท ได้แก่
| ลำดับที่> เรือส่งกำลังบำรุง | รหัสการจัดประเภท> เรือส่งกำลังบำรุง | ประเภทของเรือ> เรือส่งกำลังบำรุง | อักษรย่อ> เรือส่งกำลังบำรุง | ประเภทของเรือ (ภาษาอังกฤษ)> เรือส่งกำลังบำรุง | หมายเหตุ> เรือส่งกำลังบำรุง |
| --- | --- | --- | --- | --- | --- |
| 1 |  | เรือส่งกำลังบำรุง | สก. |  |  |
| 1.1 | AOR (H)  | เรือส่งกำลังบำรุงขนาดใหญ่ | สกญ. | Replenishment Ship, Large |  |
| 1.2 | AOR (L)  | เรือส่งกำลังบำรุงขนาดกลาง | สกก. | Replenishment Ship, Medium |  |
เรือน้ำมัน
| 2 | YO / YOG | เรือน้ำมัน | นม. | Fuel Barge / Fuel Barge (Gasolene) |  |
เรือน้ำ
| 3 | YW | เรือน้ำ | น. | Water Barge |  |
เรือลากจูง
| 4 |  | เรือลากจูง | ลจ. |  |  |
| 4.1 | YTB | เรือลากจูงขนาดใหญ่ | ลจญ. | Harbour Tug, Large |  |
| 4.2 | YTM | เรือลากจูงขนาดกลาง | ลจก. | Harbour Tug, Medium |  |
| 4.3 | YTL | เรือลากจูงขนาดเล็ก | ลจล. | Harbour Tug, Small |  |
เรือลำเลียง
| 5 |  | เรือลำเลียง | ลล. |  |  |
| 5.1 | AP | เรือลำเลียงทหาร | ลลท. | Personnel Transport |  |
| 5.2 | AKL | เรือลำเลียงพัสดุ | ลลพ. | Light Cargo Ship |  |
| 5.3 | AKS | เรือเสบียง | ลลส. | Stores Ship |  |
เรือสำรวจ
| 6 |  | เรือสำรวจ | สร. |  |  |
| 6.1 | AGOR | เรือสำรวจขนาดใหญ่ | สรญ. | Oceanographic Research Ship |  |
| 6.2 | AGSC | เรือสำรวจขนาดเล็ก | สรฝ. | Surveying Ship, Coastal |  |
เรือพี่เลี้ยงเรือดำน้ำ
| 7 | AS | เรือพี่เลี้ยงเรือดำน้ำ | พลด. | Submarine Tender |  |
เรือใช้ในกิจการพิเศษอื่น ๆ
| 8 |  | เรือใช้ในกิจการพิเศษอื่น ๆ |  |  |  |
| 8.1 | ABU | เรือใช้งานเครื่องหมายทางเรือ | งคร. | Navigational Aids Service Ship / Buoy Tender |  |
| 8.2 | AX | เรือฝึก | ฝ. | Training Ship |  |
| 8.3 | YAC | เรือพระที่นั่ง | เรือพระที่นั่ง | Royal Yacht |  |
เรือหลวงจักรีนฤเบศร (CVH-911) คือเรือบรรทุกเครื่องบินของกองทัพเรือไทย
เรือหลวงนราธิวาส (OPV-512) คือเรือตรวจการณ์ไกลฝั่ง
เรือหลวงภูมิพลอดุลยเดช (FFG-471) คือเรือฟริเกต
เรือหลวงมันกลาง (LCU-782) คือเรือระบายพลขนาดใหญ่
เรือหลวงจิก (YW-842) คือเรือน้ำ สำหรับบรรทุกน้ำจืด
เรือหลวงพฤหัสบดี (AGOR-813) คือเรือสำรวจขนาดใหญ่
การสนับสนุนการรบ

ในวิชาการทหาร การสนับสนุนการรบ (combat support, ย่อว่า สร.) หมายถึงการสนับสนุนทางยุทธวิธีให้กับหน่วยรบโดยหน่วยทหารอื่นตามที่กำหนดเอาไว้ เพื่อให้หน่วยรบสามารถปฏิบัติหน้าที่ได้สะดวกและปลอดภัยมากยิ่งขึ้น เช่น การทิ้งระเบิดทางอากาศในเขตหลังแนวรบของข้าศึก, การยิงปืนใหญ่สนับสนุนการบุกของหน่วยรบ
เหล่าสนับสนุนการรบได้แก่ทหารปืนใหญ่, ทหารปืนใหญ่ต่อสู้อากาศยาน, ทหารช่าง, ทหารการข่าว เป็นต้น
พระเทพกษัตรีย์

ระวังสับสนกับ ท้าวเทพกระษัตรี
| พระเทพกษัตรีย์> บาทบริจาริกาในสมเด็จพระไชยเชษฐาธิราช |
| --- | --- |
พระราชสวามี: สมเด็จพระไชยเชษฐาธิราช
ราชวงศ์: สุพรรณภูมิ (ประสูติ) ล้านช้าง (เสกสมรส)
พระราชบิดา: สมเด็จพระมหาจักรพรรดิ
พระราชมารดา: พระสุริโยทัย
สมเด็จพระเจ้าลูกเธอพระเทพกษัตรีย์ หรือ สมเด็จพระเจ้าลูกเธอพระเทพกษัตรเจ้า เป็นพระราชธิดาพระองค์เล็กในสมเด็จพระมหาจักรพรรดิกับพระสุริโยทัยแห่งอาณาจักรอยุธยา ต่อมาเข้าเป็นบาทบริจาริกาในสมเด็จพระไชยเชษฐาธิราช พระมหากษัตริย์แห่งอาณาจักรล้านช้าง
พระประวัติ > สู่ราชสำนักล้านช้าง

พระราชพงศาวดาร ฉบับพันจันทนุมาศ (เจิม) และ พระราชพงศาวดารกรุงเก่า ฉบับหลวงประเสริฐอักษรนิติ์ ระบุเนื้อความใกล้เคียงกัน แต่ต่างปี คือในปี พ.ศ. 2093 (ฉบับพันจันทนุมาศ) หรือ พ.ศ. 2107 (ฉบับหลวงประเสริฐ) สมเด็จพระไชยเชษฐาธิราชทรงมีพระราชสาสน์แสดงพระราชประสงค์ขอพระเทพกษัตรีย์ ผู้สืบเชื้อสายมาแต่พระสุริโยทัยไปเป็นพระมเหสี สมเด็จพระมหาจักรพรรดิก็ทรงตอบรับไปอย่างดี แต่ทว่าเมื่อถึงเวลาที่คณะทูตจากล้านช้างเดินทางมารับตัวที่กรุงศรีอยุธยา พระเทพกษัตรีย์ก็ทรงประชวรหนัก สมเด็จพระมหาจักรพรรดิก็มิทราบว่าจะแก้ปัญหาอย่างไร เพราะทรงรับปากไว้แล้วจึงส่งสมเด็จพระเจ้าลูกเธอพระแก้วฟ้า พระราชธิดาซึ่งเกิดกับพระสนมไปแทนพระเทพกษัตรีย์ แต่เมื่อสมเด็จพระไชยเชษฐาธิราชทรงทราบว่าขัตติยนารีที่ถูกส่งมามิใช่พระเทพกษัตรีย์ ก็ทรงเสียพระทัยจึงส่งพระแก้วฟ้ากลับคืนมา ครั้นเมื่อพระเทพกษัตรีย์ทรงหายจากอาการพระประชวร สมเด็จพระมหาจักรพรรดิจึงส่งพระราชธิดาออกเดินทางไปพร้อมกับเถ้าแก่และทาสชายหญิงอย่างละ 500 คนในปี พ.ศ. 2095 ในเอกสารของไทยระบุว่า ระหว่างเดินทาง ได้ถูกทหารพม่าซึ่งดักซุ่มที่ตำบลมะเริง เมืองเพชรบูรณ์ ออกสกัดและจับตัวพระเทพกษัตรีย์ไป
ขณะที่เอกสารของลาวระบุว่าสมเด็จพระไชยเชษฐาธิราชทรงรับพระเทพกษัตรีย์ไปหนองหาน มิได้ถูกพม่าชิงตัวไป โดยใน พงศาวดารล้านช้าง  ระบุว่าสมเด็จพระไชยเชษฐาธิราชทรงรับพระเทพกษัตรีย์และพระแก้วฟ้าไว้ในตำแหน่งบาทบริจาริกา ดังปรากฏความตอนหนึ่งว่า "...[สมเด็จพระไชยเชษฐาธิราช] ได้ยังราชธิดาพระยาเชียงใหม่มาเปนนางอรรคมเหษี จึงได้ลูกสาวท้าวเชียงธงมาเปนบาทบริจา จึงได้ลูกสาวพระยาเขมรัฐ ๓ คน ได้ลูกสาวพระยาเชียงรุ้ง ๒ คน แล้วได้ลูกสาวองจัวกางลานผู้ ๑ แล้วได้ลูกสาวแกวองแสนเมืองอานามผู้ ๑ แล้วได้ลูกสาวเจ้าบัวดึกผู้ ๑ แล้วได้ราชกัญญานีศรีอโยทธยาชาวใต้ ๒ คนมาเปนบริจาริก อยู่เสวยศุขสนุกนักในบ้านเมืองแห่งตนคราวนั้นแล"
พระประวัติ > สงครามช้างเผือก

มหาราชวงศ์ ฉบับหอแก้ว ระบุว่า ในช่วงที่พระเมกุฏิสุทธิวงศ์แห่งอาณาจักรล้านนาทรงแข็งเมือง พระเจ้าบุเรงนองโปรดให้อะวะสะโตมางจอ พระชามาดา, พระมหาอุปราช พระราชโอรส และมางแรจอถิง พระราชาภาคินัย แยกทัพออกเป็นสามทางไปตีเมืองเวียงจันทน์ สมเด็จพระไชยเชษฐาธิราชทรงหนีรอดไปได้ แต่ฝ่ายพม่าได้ควบคุมตัวพระมเหสีสามพระองค์คือ พระนางสี (มเหสีใหญ่), พระนางมนุรา (คาดว่าคือพระเทพกษัตรีย์) พระราชธิดาพระเจ้าอโยธยา, พระนางศิริมา พระราชธิดาพระเจ้าเชียงตุง ตลอดจนบรรดาสนม อำมาตย์ สิ่งของเงินทอง และพลเมืองเป็นอันมาก ส่วน พระราชพงศาวดารพม่า พระนิพนธ์ของพระเจ้าบรมวงศ์เธอ กรมพระนราธิปประพันธ์พงศ์ ระบุว่า พม่าจับพระมเหสีของกษัตริย์ล้านช้างได้สามพระองค์ คือ พระมหานารี, พระมโนรา (พระราชธิดากรุงสยาม) และฟ้าสิริมา (บุตรีเจ้าฟ้าเชียงตุง) และทรงอธิบายว่าพระมโนรานั้นน่าจะเป็นพระแก้วฟ้ามากกว่าพระเทพกษัตรีย์ เพราะล้านช้างยังมิได้ส่งพระแก้วฟ้าคืนตามที่พงศาวดารไทยกล่าวไว้
พงศาวดารเมืองหลวงพระบางฉบับศาลาลูกขุน ระบุว่า ในปี พ.ศ. 2112 สมเด็จพระไชยเชษฐาธิราชทรงยกทัพไปช่วยกรุงศรีอยุธยาจากการโจมตีของพม่า แต่ถูกทัพของพระมหาอุปราช สะโตมางจอ พระชามาดาพระเจ้าหงสาวดี และตองอูบุริงมางของเจ้าเมืองตองอูล้อมตีจนแตกทัพ แต่ก็หนีกลับล้านช้างได้ หลังพระเจ้าหงสาวดีทรงยึดกรุงศรีอยุธยาได้แล้ว จึงยกทัพไปตีเวียงจันทน์ พม่าใช้เวลาเจ็ดเดือนเพื่อตามหาสมเด็จพระไชยเชษฐาธิราชแต่ทว่าไม่พบ พระเจ้าหงสาวดีจึงยกทัพกลับ
ในวัฒนธรรมร่วมสมัย

พระเทพกษัตรีย์เป็นตัวละครในภาพยนตร์และละครโทรทัศน์ ดังนี้
ภาพยนตร์เรื่อง สุริโยไท  รับบทโดยจีระนันท์ กิจประสาน เมื่อปี พ.ศ. 2544
ละครโทรทัศน์เรื่อง กษัตริยา รับบทโดยชฎาพร รัตนากร เมื่อปี พ.ศ. 2546
ภาพยนตร์เรื่อง ตำนานสมเด็จพระนเรศวรมหาราช รับบทโดยณัฐริกา ธรรมปรีดานันท์ เมื่อปี พ.ศ. 2550
ละครโทรทัศน์เรื่อง ตำนานสมเด็จพระนเรศวรมหาราช เดอะซีรีส์ รับบทโดยปัทมวรรณ เค้ามูลคดี เมื่อ พ.ศ. 2560
ละครโทรทัศน์เรื่อง จอมใจอโยธยา รับบทโดย อนุสรา วันทองทักษ์ เมื่อ พ.ศ. 2568
พัน บุนนาค

| ท่านผู้หญิง พัน |
| --- | --- |

เกิด: พัน (หรือ พรรณ์) พ.ศ. 2364 อาณาจักรรัตนโกสินทร์
เสียชีวิต: 21 มิถุนายน พ.ศ. 2430 (66 ปี) อาณาจักรสยาม
สัญชาติ: สยาม
คู่สมรส: สมเด็จเจ้าพระยาบรมมหาศรีสุริยวงศ์ (ช่วง)
บิดามารดา: พระยาศรีอรรคราชนารถภักดี (เมือง) (บิดา) บัว (มารดา)
ท่านผู้หญิงพัน ลางแห่งสะกดว่า พรรณ์ (พ.ศ. 2364 – 21 มิถุนายน พ.ศ. 2430) เป็นภรรยาเอกคนหนึ่งของสมเด็จเจ้าพระยาบรมมหาศรีสุริยวงศ์ (ช่วง บุนนาค)
ประวัติ

ท่านผู้หญิงพันเกิดราว พ.ศ. 2364 เป็นธิดาของพระยาศรีอรรคราชนารถภักดี (เมือง) ต้นสกุลบุรานนท์ กับมารดาชื่อบัว และเป็นหลานสาวของเจ้าพระยาอรรคมหาเสนา (บุนนาค) ซึ่งสืบเชื้อสายจากเฉกอะหมัด ขุนนางแขกเจ้าเซ็นแต่ยุคกรุงเก่า ท่านสมรสกับสมเด็จเจ้าพระยาบรมมหาศรีสุริยวงศ์ (ช่วง บุนนาค) ซึ่งทั้งคู่เป็นลูกพี่ลูกน้องกัน แต่ไม่มีบุตรด้วยกัน ในงานเขียนของแอนนา ลีโอโนเวนส์ สตรีชาวสหราชอาณาจักร ซึ่งเข้ามาถวายงานเป็นพระอาจารย์ในราชสำนักสยาม ระหว่างปี พ.ศ. 2405-2410 ได้กล่าวถึงเรื่องการสมรสของทั้งคู่นี้ไว้ว่า "...เขาแต่งงานกับเธอหลังเลิกรากับคู่ชีวิตที่อยู่ร่วมกันมาหลายปี..." พระบาทสมเด็จพระจอมเกล้าเจ้าอยู่หัวทรงตั้งให้เธอเป็น ท่านผู้หญิง ท่านผู้หญิงพันมีน้องสาวร่วมอุทรคนหนึ่งชื่อ หยาด เป็นอดีตภรรยาของนายรักษ์ภูวนารถ (หยอด บุนนาค) หลังสามีถึงแก่กรรมจึงเข้ามาเป็นภรรยาอีกคนของสมเด็จเจ้าพระยาบรมมหาศรีสุริยวงศ์ร่วมกันกับท่านผู้หญิงพัน
แอนนา ลีโอโนเวนส์ อธิบายถึงบุคลิกลักษณะของท่านผู้หญิงพันไว้ว่า "คุณหญิงพันไม่ใช่ทั้งคนสวยหรือสง่างาม แต่เป็นแม่บ้านแม่เรือนและอารมณ์เย็นที่สุด ตอนเจอกันครั้งแรกเธอน่าจะอายุราว 40 ปี ตัวล่ำหนา ผิวคล้ำ เสน่ห์เดียวของเธอคือสายตากับวาจาที่อ่อนโยน...คุณหญิงพันรักดอกไม้เป็นชีวิตจิตใจซึ่งเธอถือว่าเป็นลูกรัก" และยังเป็นสตรีผู้มีอำนาจเบ็ดเสร็จในการควบคุมบรรดาอนุภรรยาของสมเด็จเจ้าพระยาบรมมหาศรีสุริยวงศ์ทุกคน "...สุภาพสตรีผู้มีอำนาจเบ็ดเสร็จในครัวเรือนท่านมหาเสนาบดีมีความปรานีต่อบรรดาสาวน้อยในฮาเร็มสามีเธอ เธอใส่ใจต่อความเป็นอยู่ของพวกนางอย่างฉันมิตรที่สุด ใช้ชีวิตอยู่ร่วมกับพวกนางอย่างผาสุกเหมือนแม่กับลูกสาว ต่างไว้เนื้อเชื่อใจกัน และมักแก้ต่างให้พวกนางกับสามี ผู้ที่เธอต้องอาศัยการโน้มน้าวเชิงบวกอย่างละเอียดรอบคอบ" และยังกล่าวอีกว่า ท่านผู้หญิงพันจัดการรับบุตรของสามีที่ไม่ยอมรับเพราะเป็นบุตรที่เกิดกับอดีตภรรยามาเป็นบุตรบุญธรรม ด้วยเกิดความเห็นอกเห็นใจในความผิดพลาดของภรรยาเก่า และทดแทนความรวดร้าวว่างเปล่าของตัวท่านเอง แอนนาชื่นชมอีกว่า ท่านผู้หญิงพันคือผู้ร้อยรัดความสัมพันธ์ระหว่างสามีกับบุตรในสายเลือด ที่แม้จะไม่ใช่บุตรแท้ ๆ ของท่านผู้หญิงก็ตาม อันเป็นสายใยความผูกพันที่ละเอียดอ่อนแต่ไม่เปราะบาง
ท่านผู้หญิงพันเคยกล่าวอุทานเชิงเยาะเย้ยว่า "โถพ่อคุณ พ่อจะอยู่ไปได้สักกี่วัน" กับพระบาทสมเด็จพระจุลจอมเกล้าเจ้าอยู่หัวซึ่งกำลังประชวรด้วยไข้ป่า ในงานพระราชพิธีสรงน้ำพระบรมศพพระบาทสมเด็จพระจอมเกล้าเจ้าอยู่หัว เพราะพระบาทสมเด็จพระจุลจอมเกล้าเจ้าอยู่หัวซึ่งทรงพระประชวรและเสียพระราชหฤทัยจนไม่สามารถเสด็จพระราชดำเนินด้วยพระองค์เอง เหตุที่ท่านผู้หญิงพันกล้ากล่าวกับเจ้านายชั้นสูงได้เช่นนี้ ส่วนหนึ่งเป็นเพราะพระบาทสมเด็จพระจุลจอมเกล้าเจ้าอยู่หัวยังไม่ทรงมีพระราชอำนาจเต็มที่ช่วงต้นรัชกาล
ท่านผู้หญิงพันมีความชราภาพ ถึงแก่กรรมเมื่อวันที่ 21 มิถุนายน พ.ศ. 2430 เมื่ออายุ 66 ปี (ราชกิจจานุเบกษาระบุว่าเมื่ออายุ 69 ปี) พระราชทานเพลิงศพ เมื่อวันที่ 25 เมษายน พ.ศ. 2440 ส่วนเรือนทรงจัตุรัสและครัวของท่านผู้หญิงพันถูกรื้อไปและได้แปรสภาพเป็นสถานศึกษาตามความประสงค์ของท่าน เพราะท่านไม่มีบุตร ปัจจุบันที่ดินบริเวณดังกล่าวเป็นที่ตั้งของมหาวิทยาลัยราชภัฏบ้านสมเด็จเจ้าพระยา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ท่านผู้หญิงพัน
เมินกึสทู ฮัยเลอ มารียัม

| เมินกึสทู ฮัยเลอ มารียัม |
| --- | --- |
መንግስቱ ኃይለ ማርያም


ประธานาธิบดีเอธิโอเปีย คนที่ 1
ดำรงตำแหน่ง 10 กันยายน ค.ศ. 1987 – 21 พฤษภาคม ค.ศ. 1991
นายกรัฐมนตรี: Fikre Selassie Wogderess Hailu Yimenu Tesfaye Dinka
ก่อนหน้า: ตัวเองในฐานะประธานเดร์ก
ถัดไป: เตสฟาเย เกบเร กิดาน (รักษาการ)
เลขาธิการพรรคแรงงานเอธิโอเปีย
ดำรงตำแหน่ง 12 กันยายน ค.ศ. 1984 – 21 พฤษภาคม ค.ศ. 1991
ก่อนหน้า: ตำแหน่งที่จัดตั้งขึ้น
ถัดไป: ตำแหน่งถูกยกเลิก
ประธานเดร็กและประมุขแห่งเอธิโอเปีย
ดำรงตำแหน่ง 17 พฤศจิกายน ค.ศ. 1974 – 28 พฤศจิกายน ค.ศ. 1974 รักษาการ
ก่อนหน้า: อามาน มิคาเอล อันดอม
ถัดไป: ตาฟารี เบนตี
ดำรงตำแหน่ง 3 กุมภาพันธ์ ค.ศ. 1977 – 10 กันยายน ค.ศ. 1987
ก่อนหน้า: ตาฟารี เบนตี
ถัดไป: ตัวเองในฐานะประธาน
 
ข้อมูลส่วนบุคคล
เกิด:  (1937-05-21) 21 พฤษภาคม ค.ศ. 1937 (87 ปี) Wolayita หรือ Kaffa Province, แอฟริกาตะวันออกของอิตาลี
พรรคการเมือง: พรรคแรงงานเอธิโอเปีย
คู่สมรส: Wubanchi Bishaw
บุตร: 3
ที่อยู่อาศัย: ฮาราเร, ซิมบับเว

เมินกึสทู ฮัยเลอ มารียัม (อามารา: መንግስቱ ኃይለ ማርያም) เป็นทหารและนักการเมืองชาวเอธิโอเปียซึ่งเป็นหัวหน้าของเอธิโอเปียตั้งแต่ปี ค.ศ. 1977 ถึง ค.ศ. 1991 และเลขาธิการพรรคแรงงานเอธิโอเปียตั้งแต่ปี ค.ศ. 1984 ถึง ค.ศ. 1991 เมนกิสตูถือได้ว่าเป็นผู้นำหนึ่งในแอฟริกาที่มีชื่อเสียงที่สุดในศตวรรษที่ 20 แต่การขึ้นสู่อำนาจของเมนกิสตูนั้นน่าอับอายสำหรับความโหดร้ายอัตตาธิปไตยและการจัดการทางเศรษฐกิจที่ผิดพลาด
แหล่งข้อมูลอื่น

"Mengistu defends Red Terror", BBC News, 28 December 1999.
"A U.S. Strategy to Foster Human Rights in Ethiopia" เก็บถาวร 2006-08-23 ที่ เวย์แบ็กแมชชีน, by Michael Johns, Heritage Foundation Backgrounder # 692, 23 February 1989.
"Ethiopian Dictator Mengistu Haile Mariam" เก็บถาวร 2017-05-10 ที่ เวย์แบ็กแมชชีน, Human Rights Watch, 29 November 1999.
The Trial of Derg ที่ยูทูบ. Reuters, 2007
"Gorbachev's Holocaust: Soviet Complicity in Ethiopia's Famine", by Michael Johns, Policy Review, Summer 1988.
| ด ค กประธานองค์การเอกภาพแอฟริกาและสหภาพแอฟริกา |
| --- | --- |
องค์การเอกภาพแอฟริกา:  เฮลี เซลาสซีที่ 1  ญะมาล อับดุนนาศิร  กวาเม อึนกรูมา  โจเซฟ อาเทอร์ แอนคราห์  เฮลี เซลาสซีที่ 1  โมบูตู เซเซ เซโก  ฮูอารี บูเมเดียน  อาห์มาดู อายีโจ  เคนเนท คาอุนดา  มกตาร์ อุลด์ แดดดา  ฮัสซัน 2  ยาคูบู โกวอน  ไซอัด บาร์รี  อีดี อามิน  ซีวูซอร์ รัมกูลัม  โอมาร์ บองโก  ญะอ์ฟัร อันนิมัยรี  วิลเลียม โทลเบิร์ต  เลออปอล เซดาร์ ซ็องกอร์  เซียกา สตีเวนส์  แดเนียล อาแรป มอย  เมินกึสทู ฮัยเลอ มารียัม  จูเลียส ไนเรอร์  แอ็บดู ดียุฟ  เดอนี ซาซู-อึนแกโซ  เคนเนท คาอุนดา  โมสซา ตราโอเร่  ฮุสนี มุบาร็อก  โยเวรี มูเซเวนี  อิบราฮิม บาบันกิดา  แอ็บดู ดียุฟ  ฮุสนี มุบาร็อก  ซีน อัลอาบิดีน บิน อะลี  เมเลส เซนาวี  ปอล บียา  รอเบิร์ต มูกาบี  แบลซ กงปาออเร  อับดุลอะซีซ บูเตฟลีกา  นัสซิงเบ เอยาเดมา  เฟรเดอริก ชิลูบา  เลวี่ เอ็มวานาวาซา 
สหภาพแอฟริกา:  ทาบอ อึมแบกี  ฌูวากิง ชีซานู  โอลูแชกุง ออบาซันจอ  เดอนี ซาซู-อึนแกโซ  จอห์น คูฟูร์  จากายา กิกเวเต  มูอัมมาร์ กัดดาฟี  บิงกู วา มุทาริกา  เตโอโดโร โอเบียง อึงเกมา อึมบาโซโก  ตอมา ยายี บอนี  ไฮเลมาเรียม เดซาเลกน  มุฮัมมัด อูลด์ อับดุลอะซีซ  รอเบิร์ต มูกาบี  อีดริส เดบี  อาลฟา กงเด  พอล คากาเม  อับเดล ฟัตตอห์ เอล-ซิซี  ไซริล รามาโฟซา  เฟลิกซ์ ชีเซเกดี  มากี ซาล  อะซาลี อะษุมานี  โมฮาเหม็ด อูลด์ กาซูอานี
รายชื่อสถาบันอุดมศึกษาในประเทศไทย

รายชื่อสถาบันอุดมศึกษาในประเทศไทย แบ่งตามประเภทสถานศึกษา
สถาบันอุดมศึกษาของรัฐ > สถาบันอุดมศึกษาของรัฐ

ก่อตั้ง : ปีที่เปิดการเรียนการสอนเป็นครั้งแรก
สถาปนา : ปีที่สถาปนาเป็นมหาวิทยาลัย/วิทยาลัย/สถาบัน
| สถาบันอุดมศึกษา> ลำดับ | สถาบันอุดมศึกษา | สถาบันอุดมศึกษา> อักษรย่อ | สถาบันอุดมศึกษา> ก่อตั้ง   (พ.ศ.) | สถาบันอุดมศึกษา> สถาปนา   (พ.ศ.) | สถาบันอุดมศึกษา> สถานที่ตั้ง   (วิทยาเขตหลัก) |
| --- | --- | --- | --- | --- | --- |
| 1 | มหาวิทยาลัยกาฬสินธุ์ | มกส./KSU | 2482 | 2558 | จังหวัดกาฬสินธุ์ |
| 2 | มหาวิทยาลัยนครพนม | มนพ./NPU | 2548 | 2548 | จังหวัดนครพนม |
| 3 | มหาวิทยาลัยนราธิวาสราชนครินทร์ | มนร./PNU | 2546 | 2548 | จังหวัดนราธิวาส |
| 4 | มหาวิทยาลัยนเรศวร | มน./NU | 2510 | 2533 | จังหวัดพิษณุโลก |
| 5 | มหาวิทยาลัยมหาสารคาม | มมส./MSU | 2511 | 2537 | จังหวัดมหาสารคาม |
| 6 | มหาวิทยาลัยรามคำแหง | มร./RU | 2514 | 2514 | กรุงเทพมหานคร |
| 7 | มหาวิทยาลัยสุโขทัยธรรมาธิราช | มสธ./STOU | 2521 | 2521 | จังหวัดนนทบุรี |
| 8 | มหาวิทยาลัยอุบลราชธานี | มอบ./UBU | 2530 | 2533 | จังหวัดอุบลราชธานี |
| 9 | สถาบันเทคโนโลยีปทุมวัน | สทป./PIT | 2475 | 2541 | กรุงเทพมหานคร |
สถาบันอุดมศึกษาของรัฐ > มหาวิทยาลัยของรัฐประเภทมหาวิทยาลัยเทคโนโลยีราชมงคล

ก่อตั้ง : ปีที่เปิดการเรียนการสอนเป็นครั้งแรก
สถาปนา : ปีที่สถาปนาเป็นมหาวิทยาลัย/วิทยาลัย/สถาบัน
| มหาวิทยาลัยเทคโนโลยีราชมงคล> ลำดับ | มหาวิทยาลัยเทคโนโลยีราชมงคล> สถาบันอุดมศึกษา | มหาวิทยาลัยเทคโนโลยีราชมงคล> อักษรย่อ | มหาวิทยาลัยเทคโนโลยีราชมงคล> ก่อตั้ง   (พ.ศ.) | มหาวิทยาลัยเทคโนโลยีราชมงคล> สถาปนา   (พ.ศ.) | มหาวิทยาลัยเทคโนโลยีราชมงคล> สถานที่ตั้ง   (วิทยาเขตหลัก) |
| --- | --- | --- | --- | --- | --- |
| 1 | มหาวิทยาลัยเทคโนโลยีราชมงคลกรุงเทพ | มทร.กรุงเทพ/RMUTK | 2495 | 2548 | กรุงเทพมหานคร |
| 2 | มหาวิทยาลัยเทคโนโลยีราชมงคลตะวันออก | มทร.ตะวันออก/RMUTTO | 2501 | 2548 | จังหวัดชลบุรี |
| 3 | มหาวิทยาลัยเทคโนโลยีราชมงคลธัญบุรี | มทร.ธัญบุรี/RMUTT | 2518 | 2548 | จังหวัดปทุมธานี |
| 4 | มหาวิทยาลัยเทคโนโลยีราชมงคลพระนคร | มทร.พระนคร/RMUTP | 2445 | 2548 | กรุงเทพมหานคร |
| 5 | มหาวิทยาลัยเทคโนโลยีราชมงคลรัตนโกสินทร์ | มทร.รัตนโกสินทร์/RMUTR | 2456 | 2548 | จังหวัดนครปฐม |
| 6 | มหาวิทยาลัยเทคโนโลยีราชมงคลล้านนา | มทร.ล้านนา/RMUTL | 2500 | 2548 | จังหวัดเชียงใหม่ |
| 7 | มหาวิทยาลัยเทคโนโลยีราชมงคลศรีวิชัย | มทร.ศรีวิชัย/RUTS | 2497 | 2548 | จังหวัดสงขลา |
| 8 | มหาวิทยาลัยเทคโนโลยีราชมงคลสุวรรณภูมิ | มทร.สุวรรณภูมิ/RUS | 2476 | 2548 | จังหวัดพระนครศรีอยุธยา |
| 9 | มหาวิทยาลัยเทคโนโลยีราชมงคลอีสาน | มทร.อีสาน/RMUTI | 2499 | 2548 | จังหวัดนครราชสีมา |
สถาบันอุดมศึกษาของรัฐ > สถาบันวิทยาลัยชุมชน

ก่อตั้ง : ปีที่เปิดการเรียนการสอนเป็นครั้งแรก
สถาปนา : ปีที่สถาปนาเป็นมหาวิทยาลัย/วิทยาลัย/สถาบัน
| สถาบันวิทยาลัยชุมชน> ลำดับ | สถาบันวิทยาลัยชุมชน> สถาบันอุดมศึกษา | สถาบันวิทยาลัยชุมชน> อักษรย่อ | สถาบันวิทยาลัยชุมชน> ก่อตั้ง   (พ.ศ.) | สถาบันวิทยาลัยชุมชน> สถาปนา   (พ.ศ.) | สถาบันวิทยาลัยชุมชน> สถานที่ตั้ง   (วิทยาเขตหลัก) |
| --- | --- | --- | --- | --- | --- |
| 1 | วิทยาลัยชุมชนตราด | วชช.ตร./TRATCC | 2547 | 2547 | จังหวัดตราด |
| 2 | วิทยาลัยชุมชนตาก | วชช.ตก./TAKCC | 2545 | 2545 | จังหวัดตาก |
| 3 | วิทยาลัยชุมชนนราธิวาส | วชช.นธ./NCC | 2545 | 2545 | จังหวัดนราธิวาส |
| 4 | วิทยาลัยชุมชนน่าน | วชช.นน./NANCC | 2554 | 2554 | จังหวัดน่าน |
| 5 | วิทยาลัยชุมชนบุรีรัมย์ | วชช.บร./BRCC | 2545 | 2545 | จังหวัดบุรีรัมย์ |
| 6 | วิทยาลัยชุมชนปัตตานี | วชช.ปน./PNCC | 2547 | 2547 | จังหวัดปัตตานี |
| 7 | วิทยาลัยชุมชนพังงา | วชช.พง./PNGCC | 2547 | 2547 | จังหวัดพังงา |
| 8 | วิทยาลัยชุมชนพิจิตร | วชช.พจ./PCC | 2545 | 2545 | จังหวัดพิจิตร |
| 9 | วิทยาลัยชุมชนแพร่ | วชช.พร./PHRCC | 2549 | 2549 | จังหวัดแพร่ |
| 10 | วิทยาลัยชุมชนมุกดาหาร | วชช.มห./MUKCC | 2547 | 2547 | จังหวัดมุกดาหาร |
| 11 | วิทยาลัยชุมชนแม่ฮ่องสอน | วชช.มส./MCC | 2545 | 2545 | จังหวัดแม่ฮ่องสอน |
| 12 | วิทยาลัยชุมชนยโสธร | วชช.ยส./YASOCC | 2547 | 2547 | จังหวัดยโสธร |
| 13 | วิทยาลัยชุมชนยะลา | วชช.ยล./YCC | 2547 | 2547 | จังหวัดยะลา |
| 14 | วิทยาลัยชุมชนระนอง | วชช.รน./RNCC | 2545 | 2545 | จังหวัดระนอง |
| 15 | วิทยาลัยชุมชนสงขลา | วชช.สข./SKCC | 2550 | 2550 | จังหวัดสงขลา |
| 16 | วิทยาลัยชุมชนสตูล | วชช.สต./STCC | 2547 | 2547 | จังหวัดสตูล |
| 17 | วิทยาลัยชุมชนสมุทรสาคร | วชช.สค./SMKCC | 2547 | 2547 | จังหวัดสมุทรสาคร |
| 18 | วิทยาลัยชุมชนสระแก้ว | วชช.สก./SKCC | 2545 | 2545 | จังหวัดสระแก้ว |
| 19 | วิทยาลัยชุมชนหนองบัวลำภู | วชช.นบ / NBCC | 2545 | 2545 | จังหวัดหนองบัวลำภู |
| 20 | วิทยาลัยชุมชนอุทัยธานี | วชช.อท./UTCC | 2545 | 2545 | จังหวัดอุทัยธานี |
สถาบันอุดมศึกษาของรัฐ > สถาบันการอาชีวศึกษา

ก่อตั้ง : ปีที่เปิดการเรียนการสอนเป็นครั้งแรก
สถาปนา : ปีที่สถาปนาเป็นมหาวิทยาลัย/วิทยาลัย/สถาบัน
| สถาบันการอาชีวศึกษา> ลำดับ | สถาบันการอาชีวศึกษา> สถาบันอุดมศึกษา | สถาบันการอาชีวศึกษา> อักษรย่อ | สถาบันการอาชีวศึกษา> ก่อตั้ง   (พ.ศ.) | สถาบันการอาชีวศึกษา> สถาปนา   (พ.ศ.) | สถาบันการอาชีวศึกษา> สถานที่ตั้ง   (วิทยาเขตหลัก) | สถาบันการอาชีวศึกษา>  |
| --- | --- | --- | --- | --- | --- | --- |
| 1 | สถาบันการอาชีวศึกษาเกษตรภาคเหนือ | สอกน./NVIA | 2557 | 2557 | จังหวัดตาก |  |
| 2 | สถาบันการอาชีวศึกษาเกษตรภาคใต้ | สอกต./SVIA | 2557 | 2557 | จังหวัดนครศรีธรรมราช |  |
| 3 | สถาบันการอาชีวศึกษาเกษตรภาคกลาง | สอกก./IVACRER | 2557 | 2557 | จังหวัดพระนครศรีอยุธยา |  |
| 4 | สถาบันการอาชีวศึกษาเกษตรภาคตะวันออกเฉียงเหนือ | สอกฉ./NEVIA | 2557 | 2557 | จังหวัดร้อยเอ็ด |  |
| 5 | สถาบันการอาชีวศึกษากรุงเทพมหานคร | สอกท./IVEB | 2556 | 2556 | กรุงเทพมหานคร |  |
| 6 | สถาบันการอาชีวศึกษาภาคเหนือ ๑ | สอน. ๑/IVEN 1 | 2556 | 2556 | จังหวัดเชียงใหม่ |  |
| 7 | สถาบันการอาชีวศึกษาภาคเหนือ ๒ | สอน. ๒/IVENR 2 | 2556 | 2556 | จังหวัดพะเยา |  |
| 8 | สถาบันการอาชีวศึกษาภาคเหนือ ๓ | สอน. ๓/IVEN 3 | 2556 | 2556 | จังหวัดพิษณุโลก |  |
| 9 | สถาบันการอาชีวศึกษาภาคเหนือ ๔ | สอน. ๔/IVENR 4 | 2556 | 2556 | จังหวัดนครสวรรค์ |  |
| 10 | สถาบันการอาชีวศึกษาภาคใต้ ๑ | สอต. ๑/VEIS 1 | 2556 | 2556 | จังหวัดนครศรีธรรมราช |  |
| 11 | สถาบันการอาชีวศึกษาภาคใต้ ๒ | สอต. ๒/VEIS 2 | 2556 | 2556 | จังหวัดภูเก็ต |  |
| 12 | สถาบันการอาชีวศึกษาภาคใต้ ๓ | สอต. ๓/VEIS 3 | 2556 | 2556 | จังหวัดสงขลา |  |
| 13 | สถาบันการอาชีวศึกษาภาคกลาง ๑ | สอก. ๑/CVEI 1 | 2556 | 2556 | จังหวัดปทุมธานี |  |
| 14 | สถาบันการอาชีวศึกษาภาคกลาง ๒ | สอก. ๒/IVECR 2 | 2556 | 2556 | จังหวัดลพบุรี |  |
| 15 | สถาบันการอาชีวศึกษาภาคกลาง ๓ | สอก. ๓/IVEC 3 | 2556 | 2556 | จังหวัดนครนายก |  |
| 16 | สถาบันการอาชีวศึกษาภาคกลาง ๔ | สอก. ๔/IVEC 4 | 2556 | 2556 | จังหวัดนครปฐม |  |
| 17 | สถาบันการอาชีวศึกษาภาคกลาง ๕ | สอก. ๕/VEI 5 | 2556 | 2556 | จังหวัดสมุทรสงคราม |  |
| 18 | สถาบันการอาชีวศึกษาภาคตะวันออก | สออ./EIVT |  |  | จังหวัดระยอง |  |
| 19 | สถาบันการอาชีวศึกษาภาคตะวันออกเฉียงเหนือ ๑ | สอฉ. ๑/IVENE 1 | 2556 | 2556 | จังหวัดหนองคาย |  |
| 20 | สถาบันการอาชีวศึกษาภาคตะวันออกเฉียงเหนือ ๒ | สอฉ. ๒/IVENE 2 | 2556 | 2556 | จังหวัดสกลนคร |  |
| 21 | สถาบันการอาชีวศึกษาภาคตะวันออกเฉียงเหนือ ๓ | สอฉ. ๓/IVENE 3 | 2556 | 2556 | จังหวัดมหาสารคาม |  |
| 22 | สถาบันการอาชีวศึกษาภาคตะวันออกเฉียงเหนือ ๔ | สอฉ. ๔/IVENE 4 | 2556 | 2556 | จังหวัดอุบลราชธานี |  |
| 23 | สถาบันการอาชีวศึกษาภาคตะวันออกเฉียงเหนือ ๕ | สอฉ. ๕/IVENE 5 | 2556 | 2556 | จังหวัดนครราชสีมา |  |
สถาบันอุดมศึกษาของรัฐ > สถาบันการศึกษาของทหารและตำรวจ

ก่อตั้ง : ปีที่เปิดการเรียนการสอนเป็นครั้งแรก
สถาปนา : ปีที่สถาปนาเป็นมหาวิทยาลัย/วิทยาลัย/สถาบัน
| สถาบันการศึกษาของทหารและตำรวจ> ลำดับ | สถาบันการศึกษาของทหารและตำรวจ> สถาบันอุดมศึกษา | สถาบันการศึกษาของทหารและตำรวจ> อักษรย่อ | สถาบันการศึกษาของทหารและตำรวจ> ก่อตั้ง   (พ.ศ.) | สถาบันการศึกษาของทหารและตำรวจ> สถาปนา   (พ.ศ.) | สถาบันการศึกษาของทหารและตำรวจ> สถานที่ตั้ง   (วิทยาเขตหลัก) |
| --- | --- | --- | --- | --- | --- |
| 1 | โรงเรียนนายร้อยตำรวจ | รร.นรต./RPCA | 2444 | 2444 | จังหวัดนครปฐม |
| 2 | โรงเรียนนายร้อยพระจุลจอมเกล้า | รร.จปร./CRMA | 2430 | 2430 | จังหวัดนครนายก |
| 3 | โรงเรียนนายเรือ | รร.นร./RTNA | 2440 | 2440 | จังหวัดสมุทรปราการ |
| 4 | โรงเรียนนายเรืออากาศนวมินทกษัตริยาธิราช | รร.นนก./NKRAFA | 2495 | 2496 | จังหวัดสระบุรี |
| 5 | วิทยาลัยพยาบาลกองทัพบก | วพบ./RTANC | 2506 | 2506 | กรุงเทพมหานคร |
| 6 | วิทยาลัยพยาบาลกองทัพเรือ | วพร./RTNCN | 2511 | 2511 | กรุงเทพมหานคร |
| 7 | วิทยาลัยพยาบาลตำรวจ | วพ.รพ.ตร./NPC | 2512 | 2512 | กรุงเทพมหานคร |
| 8 | วิทยาลัยพยาบาลทหารอากาศ | วพอ./RTAFNC | 2501 | 2501 | กรุงเทพมหานคร |
| 9 | วิทยาลัยแพทยศาสตร์พระมงกุฎเกล้า | วพม./PCM | 2518 | 2518 | กรุงเทพมหานคร |
| 10 | วิทยาลัยแพทยศาสตร์โรงพยาบาลตำรวจ | วพศ.รพ.ตร. | 2563 | 2563 | กรุงเทพมหานคร |